**J E G Y Z Ő K Ö N Y V**

**Készült:** Okány Község Önkormányzat 2013. április 24-én 14.00 órakor megtartott Képviselő-testületi üléséről.

**Az ülés helye:** Önkormányzat Tanácskozóterme.

**Jelen vannak**: Fekete Zoltán polgármester

 Király Endre alpolgármester

 Árva Lajos, Bodó Károly,

Poszt Imre, Petri László, Simon Imre

képviselők

**Tanácskozási joggal jelen van:**

 Bai Zsolt jegyző

 Daniné Nemes Erzsébet óvodavezető

 Tari Ferencné gondozási központvezető

 Víg Jánosné pénzügyi főmunkatárs

**Fekete Zoltán** polgármester: köszöntöm a mai ülésen megjelent képviselőtársaimat, jegyző urat, intézményvezetőket.

Megállapítom, a Képviselő-testületi ülés határozatképes, mivel a megválasztott 7 képviselő közül mind a 7 képviselő jelen vannak.

Javaslatot teszek a Képviselő-testületi ülés napirendi pontjaira azzal a módosítással, hogy a
2. sz. napirend „Tájékoztató a közrend-közbiztonság helyzetéről” egy más alkalommal lesz tárgyalva. Megkérdezem van-e javaslat más napirend felvételére?

**N a p i r e n d :**

1./ Jelentés a lejárt határidejű határozatok végrehajtásáról.

 Előadó: Polgármester

2./ A 2012. évi költségvetés végrehajtásáról beszámoló.

 - Belső ellenőrzési jelentés.

 Előadó: Polgármester

 Véleményezi: Ügyrendi és Gazdálkodási Bizottság

3./ Tájékoztató a két ülés között tett fontosabb intézkedésekről, eseményekről.

 Előadó: Polgármester

4./ Bejelentések.

 Zárt ülés.

A Képviselő-testület hozzászólás nélkül - 7 igen szavazattal, ellenszavazat, tartózkodás nélkül - a napirendet elfogadja, más javaslattal nem éltek.

**Fekete Zoltán** polgármester: Jegyzőkönyv-hitelesítőnek javaslom kijelölni Árva Lajos és Poszt Imre képviselőket.

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül – jegyzőkönyv-hitelesítőnek elfogadja Árva Lajos és Poszt Imre képviselőt.

**Tárgy:** 1./ Jelentés a lejárt határidejű határozatok végrehajtásáról.

 (Írásos anyag.)

**Előadó:** Polgármester

**Fekete Zoltán** polgármester: írásos jelentéshez kérdés, hozzászólás van-e ?

**K é r d é s e k, h o z z á s z ó l á s o k :**

**Bodó Károly** képviselő: A Manifest Kft. - vel kötött szerződéssel kapcsolatban van kérdésem.

A szolgáltató a napokban küldte ki a lakosságnak a szolgáltatási díj kiszámlázásra került, a befizetési csekket megkapták, mely igen nagy felháborodást keltett. A lakosok nem a kötelező közszolgáltatás ellen vannak felháborodva, azt tudomásul veszik. A probléma az, hogy a számla 7 szállítási napot tartalmaz egységesen. Nem minden lakostól vitték el a szemetet 7 alkalommal. Annyit akarnak a lakosok fizetni, ahány ürítés volt a negyedévben.

**Fekete Zoltán** polgármester: A polgármesteri hivatalban is megjelentek a lakosok. Elmondták, hogy a csekket visszapostázták a szolgáltatónak. Telefonáltak és olyan tanácsot kaptak, hogy kérjenek az önkormányzattól engedményt. Adhatunk engedményt, de a különbözetet ki kell fizetni az önkormányzatnak. Van olyan utca, amely járható és nem vitték el a szemetet. Ebben az esetben telefonálni kell a szolgáltatónak. Volt, aki az önkormányzatnál a kukát le akarta adni. Mindenképp fizetni kell, ellenben a NAV. behajtja a tartozást, bíróságon perelhetik a szolgáltatót, nem tudjuk, hogyan döntenek. A vonalkódos megoldás lenne jó. Nem volt választási lehetőségünk a szerződés megkötéskor, mivel ez az egy szolgáltató van a megyében. A kommunális adó összegét lecsökkentettük a szemétszállítási díj miatt 2000.-Ft-ra. Egységes tájékoztatást fogalmazok meg, melyet a napokban a lakosok számára eljuttatok, legyen egységes információ mindenki számára. Ez évben 42 ürítés lesz, jövőre 2 hetente lesz ürítés évi 26 alkalommal. Csökkenni fog a költség.

**Bodó Károly** képviselő: A lakosok az ürítés arányában akarnak fizetni.

**Király Endre** képviselő: Mondd el a megoldást. A szolgáltató nincs felkészülve, nem fogja megoldani, nincs rá anyagi fedezete.

**Petri László** képviselő: Egységesíteni fogják a szolgáltatási díjat.

**Fekete Zoltán** polgármester: Van lehetőség a kukák jelzésére, de 50 település tulajdonos és a veszteséget ráterhelik az önkormányzatokra.

**Poszt Imre** képviselő: Pályázzon a szolgáltató forrásra. A jelzést meg kell oldani, nem a lakosokra kell ráterhelni, mert nem tudják fizetni ismerve az anyagi helyzetüket.

**Petri László** képviselő: Ne mondjuk a lakosoknak, hogy ne fizessék be a csekket, mert nem törlik ela tartozást. A matricás megoldás lenne jó.

**Bai Zsolt** jegyző: Műanyag zsákban is lehet a hulladékot gyűjteni, azt is elviszik, de aki ezáltal visszaadja a kukát, annak a díját ráterhelik a többi lakosra. Biharugrán 617,-Ft/ürítés a szolgáltatási díj. Még Okányban mindig kevesebb.

**Simon Imre** képviselő: Törekedjünk a megoldásra, nekünk kell javaslatot tenni a szolgáltató felé.

**Király Endre** képviselő: Írjunk közösen levelet a szolgáltatónak, minden képviselő írja alá.
A megoldást bízzuk a szolgáltatóra.

**Fekete Zoltán** polgármester: Ezzel a problémával küzd minden település. Össze kell hangolni a lakosság és a szolgáltató érdekeit. Legyen egy alapdíj, plusz az ürítés.

Mivel törvényi kötelezettség a kommunális hulladékszállítás, mindenkinek ki kell fizetni a díjat, megírom a testület nevében a levelet, javaslom, legyen alapdíj és a szállítási szolgáltatási díj.

**Fekete Zoltán** polgármester: Az anyaghoz kérdés, észrevétel van-e?

**K é r d é s e k, h o z z á s z ó l á s o k :**

---------

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül – az alábbi döntést hozta:

**58/2013. (IV. 24.) Ök. sz. h a t á r o z a t :**

Okány Község Önkormányzatának Képviselő-testülete a „Lejárt határidejű határozatok végrehajtásáról” szóló jelentést tudomásul vette.

**Tárgy:** ./ A 2012. évi költségvetés végrehajtásáról beszámoló.

 - Belső ellenőrzési jelentés.

 (Írásos anyag)

 **Előadó:** Polgármester

 **Véleményezi:** Ügyrendi és Gazdálkodási Bizottság

**Fekete Zoltán** polgármester: Megkérdezem az anyag készítőjét, van-e szóbeli kiegészítése az írásos anyaghoz?

**Víg Jánosné** pénzügyi előadó: A rendelet tervezet első oldal 1. §-a Okány Község Önkormányzat 2012. évi bevételeinek főösszege 722.431.000,- Ft téves, kérem javítani,
a főösszeg helyesen: 772.431.000,-Ft. Mint ismeretes 2012. december 31-ig az adósságkonszolidáció kapcsán rendeződött a hitelünk. Már nincs tartozásunk.

Az előterjesztésben olvasható a 2012. évi költségvetési pénzmaradvány 45 976,-eFt. Már
40.8419,-eFt-tal számoltunk, a különbözet helyét kellett megkeresni, a pénzmaradvány átcsoportosítására. A körjegyzőség elszámolása során megállapítható, hogy Sarkadkeresztúr Önkormányzata 1.737,-eFt-tal tartozik nekünk. Az iskolával kapcsolatban kiegészítésem a következő: a Kincstártól megkaptuk az iskolában foglalkoztatott munka törvénykönyves dolgozók december havi bér és járulékait, útiköltség hozzájárulást, valamit a december havi dologi kiadások összegét. A folyamatban lévő pályázat összege 3.000,-eFt, leutalásra került 750,-eFt, az Okányi Önkormányzat által megelőlegezett 2.223,-eFt összesen az intézmény 2.973,-eFt-ot költött el. Még érkezett közüzemi számla 582,-eFt összegről 2013-ban, mely továbbszámlázásra kerül.

**K é r d é s e k, h o z z á s z ó l á s o k :**

**Simon Imre** képviselő: Az iskolában elromlott az árammérő óra, amit még októberben jeleztünk, elvitték vizsgálatra, de még nem lehet tudni ennek az eredményét.

 **Fekete Zoltán** polgármester: Az Ügyrendi és Gazdálkodási Bizottság az előterjesztést tárgyalta, kérem a bizottság elnökét, mondja el a bizottság álláspontját.

**Petri László** Ügyrendi és Gazdálkodási Bizottság Elnöke: A bizottság javasolja, hogy a testület fogadja el a 2012. évi költségvetés végrehajtásáról szóló beszámolót.

**K é r d é s e k, h o z z á s z ó l á s o k :**

**Fekete Zoltán** polgármester: Megkérdezem a könyvvizsgálót, kíván–e szólni az előterjesztéshez?

**Zimmermann Józsefné** könyvvizsgáló: Megvizsgáltam az előterjesztést és megállapítottam, hogy az önkormányzat gazdálkodása a jogszabályoknak megfelelően történt.

Én szeretném megköszönni a jó munkakapcsolatot a dolgozóknak és a képviselőknek, miután utolsó alkalommal találkoztunk, mert a továbbiakban nem szükséges a könyvvizsgáló alkalmazása, ezért jó egészséget kívánok és további jó munkát.

**Fekete Zoltán** polgármester: Megköszönöm Zimmermann Józsefné segítő munkáját, jó egészséget kívánunk mi is.

 A Képviselő-testület hozzászólás után – 7 igen szavazattal, ellenszavazat, tartózkodás nélkül – megalkotja az 5/2013. (IV. 25.) önkormányzati rendeletét a „2012. évi költségvetésről szóló 2/2012. (II. 23.) önkormányzati rendelet végrehajtásáról”

 **5/2013.(IV.24.) önkormányzati rendelet**

Okány Község Önkormányzat Képviselő-testülete megalkotja az 5/2013. (IV. 25.) önkormányzati rendeletét a 2012. évi költségvetésről szóló 2/2012. (II. 23.) önkormányzati rendelet végrehajtásáról.

(a kihirdetett rendelet mellékletként csatolva)

**Felelős:** Jegyző

**Határidő**: értelem szerint

**Tárgy:** A 2012. évi pénzmaradvány felosztása

 (Írásos anyag)

**Előadó**: Polgármester

**Fekete Zoltán** polgármester: Megkérdezem az anyag készítőjét van-e szóbeli kiegészítése?

**Víg Jánosné** pénzügyi főelőadó: A határozati javaslat első pontjában 45.976,-eFt Okány Község Önkormányzat 2012. évi pénzmaradványa. Működési célú kötelezettségvállalással terhelt pénzmaradvány 25.976,-eFt. Részletesen tartalmazza a táblázat. Kérem a testületet az előterjesztés alapján fogadja el a határozati javaslatot.

**Fekete Zoltán** polgármester: Kérem a képviselő-testületet, aki a 2012. évi pénzmaradvány felosztását a határozati javaslat alapján elfogadja, kézfelnyújtással jelezze.

Okány Község Önkormányzat Képviselő-testülete 7 szavazattal- ellenszavazat nélkül – egyhangúlag az alábbi határozatot hozta:

**59/2013. (IV. 24.) Ök. sz. h a t á r o z a t :**

Okány Község Önkormányzatának Képviselő-testülete a 2012. évi pénzmaradvány felosztását az előterjesztés alapján a jegyzőkönyv mellékletét képező formában elfogadja.

 Felelős: polgármester

 Határidő: 2013. április 30.

**Tárgy:** Belső ellenőrzési jelentés (Írásos anyag)

**Előadó:** Polgármester

**Véleményezi :** Ügyrendi és Gazdálkodási Bizottság

**Fekete Zoltán** polgármester: Az Ügyrendi és Gazdálkodási Bizottság az előterjesztést megtárgyalta, kérem az elnököt, ismertesse a bizottság véleményét.

**Petri László** Ügyrendi Bizottság Elnöke: A bizottsági ülésen megtárgyaltuk a 2011. évi belső ellenőri jelentést. A jelentésben 17. pontban foglalt kiigazításokat rögzített az ellenőr. Nem súlyos szabálytalanságokról van szó. Jogszabályi változásokat követően szorul kiigazításra, módosításra, esetleg felülvizsgálatra. A bizottság a jelentést elfogadásra javasolja.

**K é r d é s e k, h o z z á s z ó l á s o k:**

---------

**Fekete Zoltán** polgármester: Kérem a képviselő-testületet, aki a belső ellenőrzési jelentéssel egyetért, az kézfelnyújtással jelezze.

Okány Község Önkormányzat Képviselő-testülete hozzászólás nélkül 7 szavazattal - ellenszavazat nélkül – egyhangúlag az alábbi határozatot hozta:

 **60/2013. (IV. 24.) Ök. sz. h a t á r o z a t :**

Okány Község Önkormányzatának Képviselő- testülete a 2011. évre vonatkozó – 2012. évben készített – belső ellenőrzési jelentést elfogadja. Utasítja a Képviselő-testület a gazdálkodási jogot gyakorlókat, hogy a jelentésben foglalt megállapítások, hiányosságok megszüntetéséről gondoskodjanak.

**Felelős:** Fekete Zoltán polgármester

**Határidő**: folyamatos

**Tárgy:** Tájékoztató a két ülés között tett fontosabb intézkedésekről, eseményekről.

**Előadó:** Fekete Zoltán polgármester

**Fekete Zoltán** polgármester: A Sportöltöző felújítására pályázatot nyújtottunk be ….Ft összegben. A saját erő biztosítása 10 %, melyet kiválhatunk természetbeni munkával, mely további egyeztetés tárgya.

A Járási Hivataltól személyesen megkeresett dr. Sipos Lajos hivatalvezető és helyettese Ilyés Sándor, akikkel a kirendeltség előkészítéséről tárgyaltunk. A jövő héten helyszíni találkozó is lesz a Kormányhivatal részéről.

Szeghalmon és Sarkadon közbiztonsági fórumon vettem részt. Probléma felvetések voltak mindkét helyen.

Békés-Bihar kistérségi társulási ülésen vettem részt, a költségvetést fogadtuk el.

A kistérségi járóbeteg szakellátónál új igazgató van. Beszéltünk a jövőbeni fejleményekről.

A járóbeteg szakellátót nekünk kell üzemeltetni, nem vette át az állam. A mostani új vezető menedzser típusú, aki mindent átlát. A működtetésben megállapítható, hogy a fejetlenség vezetett idáig. Nem ellenőrizték a TAJ számokat. A beutalón rossz TAJ szám szerepelt, csupán bemondás alapján rögzítették a betegek TAJ számát, nem volt mindig pontos, ezért az OEP nem finanszírozta. Nem volt betartva a nyitva tartási idő sem. Jelenleg 16 óráig szól a nyitva tartási idő. Még vannak olyan önkormányzatok, akik tartozásukat nem rendezték. Amikor minden önkormányzat rendezi a tartozását, akkor mi is utaljuk a ránk eső részt, mert mi nem tartozunk. Az a cél, hogy a járóbeteg szakellátó működjön.

**K é r d é s e k, h o z z á s z ó l á s o k:**

---------

A Képviselő-testület hozzászólás nélkül - 7 igen szavazattal, ellenszavazat, tartózkodás nélkül – a „Két ülés között tett fontosabb intézkedésekről, eseményekről” szóló tájékoztatót tudomásul vette.

**B e j e l e n t é s e k:**

**Tárgy:** Törvényességi észrevétel megtárgyalása (Írásos anyag)

**Előadó**: Jegyző

**Bai Zsolt** jegyző: A Békés Megyei Kormányhivatal a képviselő-testület 2012. december 11-i ülésének jegyzőkönyvében foglaltak alapján törvényességi észrevételt tett. Az erre vonatkozó írásos anyag megküldésre került a képviselők részére. Kérem a képviselő-testületet a határozati és rendelet-módosítási javaslatok elfogadására.

**K é r d é s e k, h o z z á s z ó l á s o k:**

---------

A Képviselő-testület hozzászólás nélkül - 7 igen szavazattal, ellenszavazat, tartózkodás nélkül –a Békés Megyei Kormányhivatal törvényességi észrevételében foglaltakat elfogadja és az alábbi döntést hozza:

**61/2013.(IV.24.) Ök. sz. h a t á r o z a t :**

Okány Község Önkormányzat Képviselő-testülete a Békés Megyei Kormányhivatal törvényességi észrevételében foglaltakat elfogadja és az alábbi döntéseket hozza:

A 145/2012. (XII. 11.) Önk. sz. határozatot visszavonja.

A 148/2012. (XII. 11.) Önk. sz. határozat 7. pontja hatályát veszti.

A 154/2012. (XII. 11.) Önk. sz. határozatban az „elfogadja” szó „tudomásul veszi”-re módosul.

Felhatalmazza a testület a jegyzőt, hogy döntéséről a Békés Megyei Kormányhivatalt értesítse.

**Határidő:** 2013. május 6.

**Felelős:** Bai Zsolt jegyző.

 **6/2013. (IV. 24.) önkormányzati rendelet:**

**Okány Község Önkormányzat Képviselő–testületének
 6/2013. (IV. 25.) önkormányzati rendelete a közterület használati díj módosításáról**

Okány Község Önkormányzat képviselő-testülete Magyarország Alaptörvénye 32. cikk (1) bekezdés a) pontjában és 33. cikk (1) bekezdésében meghatározott eredeti jogalkotói hatáskörében, Magyarország Alaptörvénye 32. cikk (2) bekezdésében, és Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a következőket rendeli el.

1. §

A közterületek használatáról szóló 15/2002. (XII. 13.) önkormányzati rendelet kiegészül a 2. sz. melléklettel.

2. §.

Ez a rendelet 2013. június 1-jén lép hatályba.

Okány, 2013. április 24.

 Fekete Zoltán Bai Zsolt

 polgármester jegyző

Kihirdetési záradék:

A rendelet kihirdetve: 2013. április ……-én

Bai Zsolt

 jegyző

*Okány Község Önkormányzat Képviselő–testületének 6/2013. (IV. 25.) önkormányzati rendelete 2. sz. melléklete*

A közterület használati díj mértéke

|  |  |
| --- | --- |
| A közterület igénybevétel célja | Közterület használati díj áfa nélkül |
| Közterületbe 20 cm-en túl benyúló üzlethomlokzat (portál) kirakatszekrény, ernyőszerkezet, hirdető berendezés, fényreklám, cég- és címtábla, levél-láda | 100,-Ft/m2/hó |
| Árusító és egyéb fülke, valamint idényjellegű árusítás | 230,-Ft/m2/hó |
| Alkalmi és mozgóárus, javító és szolgáltató tevékenység, kiállítás, vásár | 160,-Ft/m2/nap |
| Építési munkával összefüggő állványzat, építőanyag és építési törmelék (sitt) | 120,-Ft/m2/hó |
| Alkalmi szolgáltatói tevékenység, cirkusz, céllövölde | 6100,-Ft/nap |

**Tárgy**: Az Önkormányzat 2014. évi költségvetési koncepciója (Írásos anyag)

**Előadó:** Bai Zsolt jegyző

**Bai Zsolt** **jegyző**: A következő évi költségvetési koncepció általános irányelveken alapuló, mivel még nincs konkrét adat. Az elkészített 2014. évre vonatkozó költségvetési koncepciót a polgármester április 30-ig nyújtja be a képviselő-testületnek.

 **Petri László** Ügyrendi Bizottság Elnöke: A bizottsági ülésen megtárgyaltuk a 2014. évi költségvetési koncepciót. A bizottság javasolja elfogadásra.

**K é r d é s e k, h o z z á s z ó l á s o k:**

---------

**Fekete Zoltán** polgármester: Amennyiben nincs kérdés, hozzászólás – kérem, aki a javaslattal egyetért, kézfelemeléssel jelezze.

A képviselő-testülete hozzászólás után - 7 igen szavazattal, ellenszavazat, tartózkodás nélkül – az alábbi döntést hozza.

**62/2013. (IV. 24.) Ök. sz. h a t á r o z a t :**

Okány Község Önkormányzat Képviselő-testülete „Az Önkormányzat 2014. évi költségvetési koncepcióját az előterjesztés alapján a jegyzőkönyv mellékletét képező formában elfogadja.

**Felelős:** Fekete Zoltán polgármester

**Határidő**: 2013. április 30.

**Tárgy:** Térfigyelő kamera – pályázat

 (Írásos anyag)

**Előadó:** Polgármester

**Fekete Zoltán** polgármester: Az előterjesztés mellékleteként látható a műszaki leírás, valamint egy térkép, amely a kamerák elhelyezését mutatja. A tervezett költség 3.353.976,-Ft, önerő 10%. Eben a keretben nem sok, 700 millió forint van összesen. Ha nem nyerünk a pályázaton, érdemes lenne összehívni az érdekelteket, adjuk össze a pénzt a biztonságunk érdekében. A terv szerint a központi rendszert a könyvtár épületében helyeznék el. Ez a helyiség a polgárőröknek is gyülekezési helyként szolgálhatna, valamint a kamerákat itt lehetne figyelni.

**Poszt Imre** képviselő: Nem lenne szükség arra, hogy egy csomópontot ilyen sok kamerával pásztázzunk. Más helyre is kellene elhelyezni.

**Varga József** műszaki ügyintéző: Van lehetőség a módosításra. Az Ady Endre utca felől is fel lehet állítani egyet, amely akár a Művelődési ház tetejére is szerelhető. A lényeg, hogy az áramforrás biztosított legyen.

**K é r d é s e k, h o z z á s z ó l á s o k:**

---------

**Fekete Zoltán** polgármester: Amennyiben nincs több kérdés, hozzászólás, kérem a képviselőket, kézfelemeléssel szavazzanak !

A képviselő-testülete hozzászólás után - 7 igen szavazattal, ellenszavazat, tartózkodás nélkül – az alábbi döntést hozza.

**63/2013. (IV. 24.) Ök. sz. h a t á r o z a t :**

Okány Község Önkormányzat Képviselő-testülete támogatási kérelmet kíván benyújtani a 8/2013. (III. 29.) BM rendeletben kiírt „Közbiztonság növelését szolgáló fejlesztések megvalósítására”.

 A tervezett beruházás összege bruttó 3.353.976,- Ft, a szükséges önerő összege 335.398,- Ft, mely az önkormányzat 2013. évi költségvetésében rendelkezésre áll.

A képviselő-testület felhatalmazza a polgármestert a szükséges intézkedések megtételére.

**Felelős**: Fekete Zoltán polgármester

**Határidő:** azonnal

**Tárgy:** „Okány község szennyvízcsatornázása”

 (Írásos anyag)

**Előadó:** Polgármester

**Fekete Zoltán** polgármester: Az Okány község szennyvízcsatornázása” című KEOP-1.2.0/09-11-2012-0005 azonosító számú projekthez kapcsolódó FIDIC mérnöki és műszaki ellenőri feladatok ellátása tárgyában közbeszerzési eljárás eredményeképpen az EUROUT-INNOBER Mérnöki Konzorcium ajánlatát módosította a mellékelt előterjesztés alapján.

**K é r d é s e k, h o z z á s z ó l á s o k:**

---------

**Fekete Zoltán** polgármester: Amennyiben nincs több kérdés, hozzászólás, kérem a képviselőket, kézfelemeléssel szavazzanak !

A képviselő-testülete hozzászólás után - 7 igen szavazattal, ellenszavazat, tartózkodás nélkül – az alábbi döntést hozza.

 **64/2013. (IV. 24.) Ök. sz. h a t á r o z a t :**

Okány Község Önkormányzat Képviselő-testülete „Okány község szennyvízcsatornázása” című projekt KEOP-1.2.0/09-11-2012-0005 azonosító számú projekthez kapcsolódó FIDIC mérnöki és műszaki ellenőri feladatok ellátása tárgyában, KÉ-19952/2012. számon 2012. 12. 24. napján megjelent hirdetmény közzétételével indított tárgyalás közbeszerzési eljárás eredményéről az előterjesztés alapján, a jegyzőkönyv mellékletét képező formában jóváhagyja.

**Felelős:** Fekete Zoltán polgármester

**Határidő:** azonnal

**Fekete Zoltán** polgármester: A pályázathoz kapcsolódóan egy másik döntést is kell hoznunk, mely szerint az eljárást a képviselő-testület eredményessé nyilvánítja.

**K é r d é s e k, h o z z á s z ó l á s o k:**

---------

Amennyiben nincs kérdés, hozzászólás, kérem a képviselőket, kézfelemeléssel szavazzanak !

A képviselő-testülete hozzászólás nélkül - 7 igen szavazattal, ellenszavazat, tartózkodás nélkül – az alábbi döntést hozza:

**65/2013. (IV. 24.) Ök. sz. h a t á r o z a t :**

 Okány Község Önkormányzat Képviselő-testülete

1./„Okány Község szennyvízcsatornázása” című KEOP-2.1.0/09-11-2012-0005 azonosító számú projekthez kapcsolódó FIDIC mérnöki és műszaki ellenőri feladatok ellátása tárgyában, KÉ-19952/2012. számon 2012. 12. 24. napján megjelent hirdetmény közzétételével indított tárgyalásos közbeszerzési eljárást eredményesnek nyilvánítja.

2./ Az eljárás eredményeként az **EUROUT – INNOBER Mérnök Konzorcium** (EUROUT Mérnöki Tanácsadó Szervező Kereskedelmi Kft. és INNOBER WAVE Építőipari és Szolgáltató Kft. közös ajánlattevők, 1143 Budapest, Zászlós u. 18.) ajánlattevőt az eljárás nyerteseként hirdeti ki és a szerződés az **EUROUT – INNOBER Mérnök Konzorciummal** megköthető.

 **Felelős:** Polgármester

 **Határidő:** folyamatos

**Tárgy:** Tagi hozzájárulás közmunka programhoz (Írásos anyag)

**Előadó:** Polgármester

**Fekete Zoltán** polgármester: A Körös-Berettyói Vízgazdálkodási Társulat kérelmet terjesztett be a közmunkaprogramban foglalkoztatottak támogatására 2013. évben, március 1-től június 30-ig, 9 fő részére „egyéb támogatás” címen 82.479.-Ft összegben. A megállapodást a kérelemhez mellékelte.

**K é r d é s e k, h o z z á s z ó l á s o k:**

---------

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül – az alábbi döntést hozta:

**66/2013. (IV. 24.) Ök. sz. h a t á r o z a t :**

Okány Község Önkormányzatának Képviselő-testülete a Körös-Berettyói Vízgazdálkodási Társulat 5630 Békés, Szánthó Albert u. 20. sz. kérelmét – melyben kéri a társulat, hogy a településünkön alkalmazott közfoglalkoztatottakat – a havi ledolgozott összes közfoglalkoztatási munkaóra függvényében 11,00.-Ft/óra/fő + ÁFA összegben támogassa - nem támogatja, mivel a költségvetésben nem áll rendelkezésre szabad keret.

**Felelős**: Polgármester

**Határidő**: 2013. május 31.

**Tárgy**: Busz szolgáltatási díj megállapítása

**Előadó:** Fekete Zoltán polgármester

**Fekete Zoltán** polgármester: Lecseréltük a 16 személyes buszt IVECO 19 személyesre. Ennek az üzemanyag fogyasztása is nagyobb. Javaslom, állapítsunk meg alapdíjat, olyan esetekben, amikor csak rövidebb útra adjuk és a sofőr is vele van. Sok esetben egész napra igénylik.

 Az üzemeltetési költsége térüljön meg. Az alapdíj megállapítását 4.000.-Ft + ÁFA összegben javaslom elfogadni.

**K é r d é s e k, h o z z á s z ó l á s o k:**

---------

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül – az alábbi döntést hozta:

 **67/2013. (IV. 24.) Ök. sz. h a t á r o z a t :**

Okány Község Önkormányzatának Képviselő-testülete az IVECO 19 személyes busz szolgáltatási alapdíját 4000,-Ft + ÁFA összegben állapítja meg.

**Felelős**: Polgármester

**Határidő**: azonnal

**Tárgy:** Közép Békési Regionális Vízellátó Rendszerre vonatkozó bérleti-üzemeltetési szerződés

**Előadó:** Fekete Zoltán polgármester

**Fekete Zoltán** polgármester: Az Alföldvíz Zrt. megkeresésében arra kéri az önkormányzatot, hogy fogadjon el egy új bérleti-üzemeltetési szerződést a társaság és az önkormányzat között. Erre azért van szükség, mert a korábbi üzemeltetési szerződés megkötése (2008. október 13.) óta a társaság, valamint a víziközmű ágazat működésében olyan jogszabályi változások következtek be, amelyek szükségessé teszik az üzemeltetési jogviszony módosítását. Javaslom a testületnek a szerződés-tervezet elfogadását. Aki a javaslattal egyetért, kérem, kézfelemeléssel jelezze.

**K é r d é s e k, h o z z á s z ó l á s o k:**

---------

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül – az alábbi döntést hozta:

 **68/2013. (IV. 24.) Ök. sz. h a t á r o z a t :**

Okány Község Önkormányzatának Képviselő-testülete az
Alföldvíz Zrt. és az Okány Község Önkormányzata között kötendő – a Közép Békési Regionális Vízellátó Rendszerre vonatkozó – bérleti-üzemeltetési szerződés tervezetét jóváhagyja.

Felhatalmazza a testület a polgármestert a szerződés aláírására.

**Felelős:** Fekete Zoltán polgármester.

**Határidő:** 2013. május 20.

**Fekete Zoltán** polgármester: mivel több napirend nincs, úgy az ülés nyílt részét 1620 órakor bezárom és a következő napirendi pontok tárgyalásához zárt ülést kérek.

1./ Első lakáshoz jutó támogatások ( Írásos anyag)

 **Előadó:** Varga József műszaki ügyintéző

2./ Lakásfelújítási támogatási kérelmek elbírálása (Írásos anyag)

**Előadó:** Varga József műszaki ügyintéző

3./ Gabnai Csaba és társa vételi ajánlattétele

 **Előadó:** polgármester

A Képviselő-testület hozzászólás nélkül - 7 igen szavazattal, ellenszavazat, tartózkodás nélkül – a fenti napirendi pontok zárt ülésen történő tárgyalásával egyetért.

K.m.f.t.

 Fekete Zoltán sk. Bai Zsolt sk.

 polgármester jegyző

Árva Lajos sk. Poszt Imre sk.

jegyzőkönyv-hitelesítő